(PressFire.no): Fem tyskere har gitt ut en fan-lagd oppfølger til kultklassikeren «Day of the Tentacle».

Spillet kalles «Return of the Tentacle: Prologue», noe som tyder på at mer innhold er planlagt, og følger historien en stund etter at «DOTT» konkluderte.

Purple Tentacle er tilbake etter å ha blitt krympet og most i originalspillet (for så å bli postet til Sibir), og han lover hevn over de tre heltene Bernard, Lawerne og Hoagie.

Spillet har vært under utvikling i minst tre år allerede, og det grafiske ble ferdig så langt tilbake som i 2015.

Undertegnede har såvidt plukket litt rundt i spillet, og er så langt dypt imponert. Vitsene sitter kanskje ikke så tight som i originalen, men animasjoner, look og musikk er midt i blinken. Det er også imponerende at det hele har full voice-over både på engelsk og tysk.

Du kan selv laste ned godbiten her – det hele er helt gratis.